Document ID: 31997R0772

KOMMISSIONENS FORORDNING (EF) Nr. 772/97 af 28. april 1997 om ændring af forordning (EF) nr. 581/97 om undtagelsesforanstaltninger til støtte for markedet for svinekød i Belgien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse grænseområder i Nederlandene blev der ved Kommissionens forordning (EF) nr. 581/97 (3) fastsat undtagelsesforanstaltninger til støtte for markedet for svinekød i Belgien;
på grund af nye tilfælde af klassisk svinepest i grænseområderne i Nederlandene indførte de belgiske veterinærmyndigheder nye overvågningsområder; disse områder bør fra den 16. april 1997 inddrages i undtagelsesforanstaltningerne til støtte for markedet for svinekød som fastsat i forordning (EF) nr. 581/97, og området Hoogstraten, hvor de veterinære restriktioner snart vil blive hævet, bør ophæves;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 581/97 foretages følgende ændringer:
1) I bilag I ændres »Antwerpen« til »Antwerpen og Limburg«.
2) Bilag II affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 16. april 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. april 1997.

Labels: 17
19
5
6
18